Mayweather – Logan Paul, un meci de zeci de milioane de dolari. "Money" s-a distrat cu celebrul youtuber.
Floyd Mayweather, 44 de ani, are 50 de victorii în palmares și 0 înfrângeri. Logan Paul, 26 de ani, a intrat pentru a doua oară în ring. Mayweather va încasa 10 milioane de dolari numai din drepturile TV. Logan Paul va câștiga 20 de milioane de dolari din urma acestui meci. "Money" și Paul s-au luptat în 8 runde.
Ai așteptat câteva luni bune meciul de box al anului. Uite că, în sfârșit, Floyd Mayweather și Logan Paul s-au întâlnit în ring, pe arena Hard Rock, din Miami.Mayweather, fostul campion mondial neînvins în toată cariera, nu a ținut cont că youtuber-ul Logan Paul nu are experiență și s-a luptat cu el. "Money" a vrut să-i arate lui Paul că nu s-a pus cu cine trebuie. I-a aplicat o ploaie de pumni, dar s-a gândit, totuși, să fie blând cu el. Nu l-a lovit până la knockout, însă lupta a fost destul de dură, iar Mayweather a fost plăcut suprins de cât de mult a putut să ducă Paul."M-am distrat și am intrat in ring să fac spectacol și cred ca el și-a dorit doar să reziste până la final. Asta a fost o victorie pentru el. S-a bucurat că a rezistat până la final", a spus Mayweather la final.Deși meciul demonstrativ s-a terminat la egalitate, Logan Paul a ținut morțiş să-i apese butoanele lui "Money" încă o dată. Logan susține că el a câștigat meciul, datorită modului profesionist în care a jucat. 217 lovituri a încercat Paul să-i aplice lui Mayweather, dar doar 28 au ajuns la țintă.